ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሰላም ኢትዮ ኤርትራ ዘናፍቐኒ መጥቃዕቲ ግብረ ሽበራ ለንደን 7-7 7 ሓምለ 2018 ምንጪ ስእሊ, Gareth Cattermole ቀዳማይ ሚኒስተር ኣቢይ ኣሕመድ ኣብ ኣዲስ ኣበባ ንዝፈለመ ዝርርብ ሰላም ንምቕጻል ሎሚ ጽባሕ ንኣስመራ ክኽይድ እዩ ኣብ ዝበሃለሉ ዘሎ ሳምንቲ፡ ብዝኽረ ሓሳብ ነዊሕ ንድሕሪት ተመሊሰ ሰላም ጎረባብቲ ሃገራት ብኩናት ዶባት ዝተዘርገሉ እዋን ዘከርኩ። ግንቦት 1998 ከኣ ኣብ ሓሳበይ መጽአት። ግንቦት ጥራሕ ዘይኮነ ግን እቲ ኣብ ውሽጢ ክልተ ዓመት ኣብ ህይወትን ንብረትን ዝወረደ ክሳራን ዕንወትን ካልእ ንሱ ዘስዓቦ ፖለቲካውን ቁጠባውን ስንክልና ስለእተራእየኒ፡ እዚ ናይ ሰላም ንፋስን ዝርርብንሲ ኣበይ እሞ ቅድሚ እቲ ዕንወትን ጥፍኣትን እንተዝነብር በልኩ። እቲ ልኡኽ ሰላም ቀዳም ይእቶ ሰንበት፡ ድሕሪ ሰሙን ይኺድ ድሕሪ ወርሒ ብዘየገድስ፡ እቲ ጽቡቕ ነገር ምጅማር ስለዝኾነ - እዚ ዝጅምር ዘሎ ዝርርብ ንኽልቲኡ ህዝብታት ብዘርብሕ ልቦና ክውዳእ ንነብሰይ ምንዮተይ እናገለጽኩላ ብእግረይ ኣብ ኣደባባይ ታቪስቶክ በጻሕኩ። እቲ ቦታ ከኣ ሓደ ነገር ኣዘኻኸረኒ ሸውዓተ ሓምለ፡ 7-7 ግብረ ሽበራዊ መጥቃዕቲ ለንደን። ሰባት ን 7-7 ዘይርስዕሉ ምኽንያት እቶም ሽዑ ኣብ ምሉእ ዓለም ዝተዘርግሑ ኣሳእል ኣብ ተዘክሮታትና ተወቒሮም ስለ ዝተረፉ'ዮም። ክርሳዕን ክስገርን ዝግብኦ መዓልቲ፡ ግን ክሕከኽ ዘይከኣል ተዘክሮ እዩ!
